Yn olaf, hoffwn droi at fater sydd, rwy’n gwybod, wedi bod o ddiddordeb mawr i'r Aelodau a rhanddeiliaid - sef Mesur Strategaethau ar gyfer Gofalwyr (Cymru) 2010 a sut mae'r Bil yn ymdrin â'i ddarpariaethau. Mae adran 11(1) y Bil yn rhoi dyletswyddau penodol ar awdurdodau lleol a BILlau i gydweithio i asesu i ba raddau y mae angen gofal a chymorth - sy'n cynnwys anghenion gofalwyr yn ardaloedd yr awdurdodau lleol - ac i ba raddau nad yw'r anghenion gofal a chymorth hyn yn cael eu diwallu. Mae rôl Ymddiriedolaethau'r GIG o ran cefnogi'r gwaith o lunio strategaethau wedi'i hamlinellu yn y fframwaith cyfreithiol sy'n ymwneud â Strategaethau Iechyd a Llesiant. Mae'n rhaid iddynt asesu ystod y gwasanaethau y mae eu hangen i ddiwallu'r anghenion gofal a chymorth a nodir, ac ystod y gwasanaethau y mae eu hangen i atal, oedi neu leihau'r angen am ofal a chymorth. Hefyd mae gofyn i BILlau arfer eu swyddogaethau i gefnogi dibenion gwasanaethau atal, gan gynnwys sut maent yn darparu ar gyfer gofalwyr o dan adran 12.
Finally, I would like to turn to an issue which I know has been of great interest to Members and stakeholders which relates to the Carers Strategies (Wales) Measure 2010 and how its provisions are being dealt with in the Bill. Section 11(1) of the Bill places specific duties on local authorities and LHBs to work together to assess the extent of needs for care and support – which includes the needs of carers in the local authority’s area – and the extent to which these needs for care and support are not being met. The role of NHS Trusts in supporting the formulation of the Strategies is set out in the legal framework that covers the Health and Well-being Strategies. They must assess the range of services required to meet the care and support needs identified, and the range of services required to prevent, delay or reduce needs for care and support. LHBs are also required to exercise their functions to support the purposes of preventative services, including how these cater for carers under section 12.